шеговити разкази за Сливи
ОДА ЗА СЛИВАТА

Тя, сливата, полезна е и вкусна
и подигравки няма да допусна!
Забравихте ли, питам ви, насладите
от разните сладка и мармаладите!?
Намазани дебело на филийка,
или гребеш направо от чинийка.
Но трябва да внимавате със дозите,
че клекнали ще бъдат често позите!
Компот от сливи бързат да отворят,
щом махмурлук желаят да преборят.
Че чукали са чашите - звънливите,
напълнени с ракийка пак от сливите.
Във приказки народни е възпята,
че смет събират булки из къщята.
Спомнете си комшийката игривата,
как молела, да и одрусат сливата!
Навярно, че е гол, Адам открива,
когато му предлага Ева слива.
И стига вече с тази конспирация,
за някаква си там… асоциация!